AMATA วิ่งฉิว 4% โบรกฯชี้ธุรกิจเติบโตระยะยาวรับผลบวก EEC แนะ “ซื้อ” เป้า 31.50 บ.
AMATA วิ่งฉิว 4% โบรกฯชี้ธุรกิจเติบโตระยะยาวรับผลบวก EEC แนะ "ซื้อ" เป้า 31.50 บ. โดยล่าสุด ณ เวลา 15.21 น. อยู่ที่ระดับ 19.70 บาท เพิ่มขึ้น 0.80 บาท หรือ 4.23% สูงสุดที่ระดับ 19.80 บาท ต่ำสุดที่ระดับ 18.60 บาท มูลค่าการซื้อขาย 306.51 ล้านบาท
12 เม.ย. 2561

ผู้สื่อข่าวรายงานว่า ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ณ เวลา 15.21 น. อยู่ที่ระดับ 19.70 บาท เพิ่มขึ้น 0.80 บาท หรือ 4.23% สูงสุดที่ระดับ 19.80 บาท ต่ำสุดที่ระดับ 18.60 บาท มูลค่าการซื้อขาย 306.51 ล้านบาท

ด้านนักวิเคราะห์ บล.กสิกรไทย ระบุแนะนำ “ซื้อ” ในราคาเป้าหมาย 31.50 บาท/หุ้น โดยมีมุมมองเชิงบวกต่อทิศทางการลงทุนในประเทศหลังสนช.ผ่านร่างกฏหมาย EEC อีกทั้งบริษัทคาดว่าการลงทุนจะกลับมาจริงชัดเจนในครึ่งปีหลัง เนื่องจากนักลงทุนอาจต้องการเวลาในการศึกษาผลประโยชน์ที่แท้จริงหลังกฏหมายประกาศใช้จริง
โดยประเด็นดังกล่าวอาจทำให้ความน่าสนใจลงทุนระยะสั้นใน AMATA ลดลง แต่อย่างไรก็ตามยังคงเห็นถึงโอกาสการเติบโตในระยะยาว ทั้งจากฐานที่แข็งแกร่งในประเทศไทยและในต่างประเทศ โดยเฉพาะเวียดนาม นอกจากนี้การเติบโตในธุรกิจที่สร้างรายได้ประจำยังเริ่มมีความสำคัญเพิ่มขึ้นเรื่อยๆ